F'Earth Garden din is-sena, tista' tuża tazza waħda biss. Dan huwa festival ta' arti u mużika, bl-ambjent u l-ħarsien tiegħu bħala temi ewlenin. Dawk li se jattendu se jingħataw tazza waħda li għandhom jużawha tul tmiem il-ġimgħa bejn it-tlieta u l-ħamsa ta' Ġunju. B'dan il-mod ikun imwassal messaġġ favur użu aktar għaqli ta' riżorsi u tnaqqis ta' skart. Is-sena li għaddiet attendew mal-20 elf persuna għal Earth Garden. Tkellimna ma' Reuben Spiteri, wieħed mill-organizzaturi, dwar il-varji inizjattivi li se jagħmlu din is-sena speċjali. Dawn l-inizjattivi qed jittieħdu grazzi għal konsultazzjoni ma' esperti fil-qasam tal-ambjent u saħansitra ditti kosmetiċi.